Protest spontan AUR în București. George Simion: "Raed Arafat e stăpânul sistemului de sănătate".
AUR cere demisia lui Vlad Voiculescu. Aproximativ o sută de protestatari au mers în fața ministerului Sănătății. Vlad Voiculescu: E dreptul fiecăruia, înțeleg nemulțumirea.
Partidul AUR cere demisia lui Vlad Voiculescu, ministrul Sănătății. La apelul lui George Simion, aproximativ o sută de protestatari au mers cu steaguri și pancarte în fața ministerului.Aceștia nu respectă măsurile de distanțare socială și nu poartă măști de protecție.Protestul a fost anunțat la câteva ore după incendiul de la Matei Balș. Reacția lui Voiculesu a venit rapid: "E dreptul fiecăruia, înțeleg nemulțumirea, a spus ministrul Sănătății".Liderul AUR se alătură protestului"Nu contează nici președintele țării, nu contează nici Guvernul, nu contează nici ministrul Sănătății nu contează nici cel care e prezent la fiecare guvernare, stăpânul sistemului de sănătate: Raed Arafat. Contați dvs, oameni curajoși, care nu se vor lăsa și vor lupta până la capăt pentru drepturile românilor. Este normal să protestăm aici, în fiecare zi, ca să contestăm acest sistem", a afirmat George Simion la protest.Acesta a mai menționat că i-a adus ministrului Vlad Voiculescu o bicicletă cu care să poată pleca acasă.